smcproject/ml-wiki-sentences huggingface dataset:
സമാന്തരവിനിമയങ്ങൾ അല്ലെങ്കിൽ പൂരകവിനിമയങ്ങൾ (Parallel or Complementary Transactions) എന്നാണ് ഇത്തരം  വിനിമയജോഡികളെ വിളിക്കുന്നത്.
വിനിമയങ്ങൾ സമാന്തരങ്ങൾ ആയിരിക്കുന്നിടത്തോളം കാലം സംഭാഷണം, തടസമില്ലാതെ നീണ്ടു പോകും .
പക്വഭാവങ്ങൾ തമ്മിൽ മാത്രമല്ല, മറ്റു ഭാവങ്ങൾ തമ്മിലും സമാന്തരവിനിമയം സാധ്യമാണ്.
അവയിൽ ചിലത് വിശകലനസഹിതം താഴെ കൊടുത്തിരിക്കുന്നു.
സംഭാഷണം വിനിമയങ്ങളുടെ സ്വഭാവം വിനിമയങ്ങളുടെ ദിശ (അപഗ്രഥനം) ചിത്രം രോഗിയായ മകൻ: "അമ്മേ, എനിക്ക് കുടിക്കാനെന്തെങ്കിലും തരൂ" അമ്മ : "കുഞ്ഞേ,നീ ഈ പാൽ കുടിയ്ക്ക്, അസുഖം പെട്ടെന്നു ഭേദമാവും" ശാരീരികമായ ആവശ്യത്തിന്റെ പ്രകടനം; ലാളനയ്കായുള്ള ആഗ്രഹപ്രകടനം.
ശുശ്രൂഷയും ലാളനയും നൽകൽ.
മകൻ തന്റെ ശിശുഭാവത്തിൽ നിന്ന് അമ്മയുടെ പിതൃ/മാതൃ ഭാവത്തിലേക്ക്; (Child to Parent Transaction) അമ്മ തന്റെ മാതൃ/പിതൃ ഭാവത്തിൽ നിന്ന് മകന്റെ ശിശുഭാവത്തിലേക്ക്.
(Parent to Child Transaction) അദ്ധ്യാപകൻ: "പുതിയ കുട്ടികൾക്ക് അദ്ധ്യാപകരോട് ഒട്ടും ബഹുമാനമില്ല" സഹാധ്യാപകൻ: "എന്തിന് ! അവരുടെ മാതാപിതാക്കളോടു പോലുമില്ല."
നീരസവും മുൻവിധിയുമുള്ള (Prejudiced) ഭാഷണം.
സ്വന്തം നിലപാടുകൾക്ക് അംഗീകാരം നേടാനുള്ള വ്യഗ്രത.
ഒരുതരം ഏഷണിയുടെ  (Gossip) സ്വഭാവം പരസ്പരം ഒരാളുടെ പിതൃഭാവത്തിൽ നിന്ന്, മറ്റേയാളുടെ പിതൃഭാവത്തിലേക്ക്.
(Mutual Parent to Parent Transaction) ഭാര്യ : "പിന്നേയ്, ഞാനുടുത്തിരിക്കുന്ന പുതിയ വേഷം എങ്ങനെയുണ്ട് ?"
ഭർത്താവ് : "ഒന്നാന്തരം ! അതിന്റെ റോസ് നിറം നിനക്കു നന്നായി ചേരും !!"
അംഗീകാരത്തിനായുള്ള ആഗ്രഹപ്രകടനം.
സുന്ദരമായവ ‍അംഗീകരിയ്ക്കാനുള്ള കഴിവ്.
ഭാഷണങ്ങൾക്ക് ശിശുസഹജമായ കളിയുടെ സ്വഭാവം ശിശുഭാവങ്ങൾ പരസ്പരം നടത്തുന്ന വിനിമയം.
(Mutual Child to Child Transaction)
മുകളിൽ കാണിച്ച ഉദാഹരണങ്ങളിലെ ചിത്രങ്ങളിൽ, വിനിമയങ്ങളുടെ ദിശകൾ സൂചിപ്പിക്കുന്ന വിനിമയരേഖകൾ സമാന്തരങ്ങളാണ്.
അതുകൊണ്ടാണ് ഇത്തരം വിനിമയങ്ങളെ, സമാന്തരവിനിമയങ്ങൾ എന്നു വിളിക്കുന്നത്.
അവ പ്രോത്സാഹജനകങ്ങളാണ്.
അതുകൊണ്ട് സംഭാഷണം / വിനിമയം തടസമില്ലാതെ തുടരും.
വിലോമവിനിമയങ്ങൾ
സമാന്തരങ്ങൾ അല്ലാത്ത തരം വിനിമയങ്ങളാണ് വിലോമവിനിമയങ്ങൾ (Crossed Transactions).
ചോദ്യകർത്താവ് അല്ലെങ്കിൽ ചോദനാകർത്താവ് പ്രതീക്ഷിക്കാത്ത, വിരുദ്ധമായ ഒരു മറുപടിയാണ് രണ്ടാമൻ നൽകുന്നത്.
ഉദാഹരണങ്ങൾ: സംഭാഷണം വിനിമയങ്ങളുടെ സ്വഭാവം വിനിമയങ്ങളുടെ ദിശ (അപഗ്രഥനം) ചിത്രം മേലുദ്യോഗസ്ഥൻ ‍: "നിങ്ങളെ ഏല്പിക്കുന്ന ഒരു ജോലിപോലും നിങ്ങൾ മുഴുവൻ ചെയ്യാറില്ല."
കീഴുദ്യോഗസ്ഥൻ : "ഏതു പ്രശ്നം വന്നാലും മറ്റുള്ളവരെ പഴിയ്ക്കുരുത്. "
പരസ്പരം കുറ്റപ്പെടുത്തുവാനുള്ള ശ്രമം.
മേലുദ്യോഗസ്ഥന്റെ പിതൃഭാവത്തിൽ നിന്ന് കീഴുദ്യോഗസ്ഥന്റെ ശിശുഭാവത്തിലേക്ക്; മറിച്ച്, കീഴുദ്യോഗസ്ഥന്റെ പിതൃഭാവത്തിൽ നിന്ന്  മേലുദ്യോഗസ്ഥന്റെ ശിശുഭാവത്തിലേക്ക് ഭർത്താവ്‍: "എന്റെ വാച്ച് എവിടെയാണ് ? നീ കണ്ടോ ?"
ഭാര്യ‍: "സ്വന്തം സാധനങ്ങൾ സ്വയം സൂക്ഷിച്ചുകൂടേ ?."
കാണാതെ പോയ ഒരു വസ്തുവിനെക്കുറിച്ചുള്ള അന്വേഷണം; കാര്യമാത്രപ്രസക്തം.
കുറ്റപ്പെടുത്തൽ, നീരസവും മുൻവിധിയും.
ഭർത്താവിന്റെ പക്വഭാവത്തിൽ നിന്ന് ഭാര്യയുടെ പക്വഭാവത്തിലേക്ക് (Adult to Adult Transaction) ഭാര്യയുടെ പിതൃഭാവത്തിൽ നിന്ന്  ഭർത്താവിന്റ ശിശുഭാവത്തിലേക്ക്.
മേൽക്കാണിച്ച ഉദാഹരണങ്ങളിലെ ചിത്രങ്ങളിൽ, വിനിമയരേഖകൾ പരസ്പരം ഖണ്ഡിക്കുന്നതു ശ്രദ്ധിക്കുക.
പരസ്പരം ഛേദിക്കുന്ന ഇത്തരം വിലോമവിനിമയങ്ങൾ പ്രോത്സാഹജനകങ്ങളല്ല; അതുകൊണ്ട് സംഭാഷണം പെട്ടെന്ന് നിലച്ചു പോകുന്നു.
വിനിമയം തുടരണമെങ്കിൽ, ആരെങ്കിലും ഒരാൾ സമാന്തരമായ വിനിമയം നൽകണം.
ഇപ്രകാരമുള്ള ഒരു സമാന്തരവിനിമയം, സെക്കന്റുകൾക്കുള്ളിൽ സംഭവിക്കുകയോ (ഉദാഹരണത്തിന് ഭാര്യാഭർത്താക്കന്മാരുടെ കാര്യത്തിൽ) അല്ലെങ്കിൽ മാസങ്ങൾ തന്നെ (ഉദാഹരണത്തിന് ഉദ്യോഗസ്ഥരുടെ കാര്യത്തിൽ) എടുത്തുവെന്നോ വരാം.
അതുവരെ, വിനിമയം മരവിച്ചുപോകുന്നു.
ഗൂഢവിനിമയങ്ങൾ
സമാന്തരവും വിലോമവും ആയ വിനിമയങ്ങൾ താരതമ്യേന ഋജുവും  ലളിതവുമാണ്.
എന്നാൽ വിശകലനസങ്കീർണതയുടെ കാര്യത്തിൽ ഏറ്റവും തീവ്രമായത്, ദ്വയാർത്ഥങ്ങളുള്ള ഗൂഢവിനിമയങ്ങൾ (Ulterior Transactions) ആണ്.
പ്രത്യക്ഷമായ അർത്ഥങ്ങളല്ലാതെ അവയ്ക് ഗൂഢമായ (hidden) മറ്റർത്ഥങ്ങളും ഉണ്ട്.
ഇവിടെ, വിനിമയപ്രക്രിയയിൽ പങ്കെടുക്കുന്നത് രണ്ടിൽ കൂടുതൽ ഭാവതലങ്ങളാണ് (Ego States).
വ്യാപാരിയും ക്രേതാവും (Buyer) തമ്മിൽ നടക്കുന്ന വാഗ്വിനിമയങ്ങൾ ഇത്തരം ഗൂഢവിനിമയങ്ങളുടെ ഉദാത്തമാതൃകളായി (Classical Example) പരിഗണിക്കാറുണ്ട്:
വ്യാപാരി: "ഇത് ഒന്നാന്തരം സാധനമാണ്; വിലയല്പം കൂടും. നിങ്ങൾക്ക് അത് പറ്റില്ലായിരിക്കും".
ക്രേതാവ്: "അല്ലല്ല. ഇത്തരം ഒരെണ്ണം തന്നെയാണ് എനിക്കു വേണ്ടത്."
പ്രത്യക്ഷത്തിൽ, ഈ സംഭാഷണം കാര്യമാത്രപ്രസക്തമായി പക്വഭാവങ്ങൾ തമ്മിലുള്ള  ഒരു ആശയവിനിമയമായിട്ടാണു  തോന്നുക.
എന്നാൽ പരോക്ഷമായി, പക്വ-ശിശുഭാവങ്ങൾ തമ്മിൽ ഒരു രഹസ്യവിനിമയം ഇവിടെ നടക്കുന്നുണ്ട്.
വ്യാപാരിക്ക് കൂടുതൽ ലാഭം കിട്ടുന്ന സാധനം വിൽക്കുകയാണ് അയാളുടെ ഉദ്ദേശ്യം.
അതിനാൽ അയാൾ, പുറമേ നിരുപദ്രവമെന്നു തോന്നുന്ന, എന്നാൽ അകമേ, മെച്ചപ്പെട്ടത് സ്വന്തമാക്കണം എന്നാഗ്രഹിക്കുന്ന ക്രേതാവിന്റെ ശിശുഭാവം ലക്ഷ്യമാക്കി, ഗൂഢമായ ഒരു ചോദന (Stimulus)  നൽകുന്നു.
ആ 'കൊളുത്തിൽ' (Hook) ക്രേതാവ് കുടുങ്ങുന്നു;  അങ്ങനെ, ക്രേതാവിന്റെ ശിശു, വ്യാപാരിയുടെ പക്വഭാവത്തിലേക്ക് അനുകൂലമായ ഒരു പ്രതികരണം നൽകുന്നു.
ചിത്രത്തിൽ, കുത്തിട്ടവരകൾ (Dotted Lines) കൊണ്ടാണ് ഈ ഗൂഢവിനിമയം സൂചിപ്പിച്ചിരിക്കുന്നത്.
മറ്റൊരുദാഹരണം: യുവാവ്: "ഞാൻ വാങ്ങിയ പുതിയ കാറിൽ കേറുന്നില്ലേ ?"
യുവതി: "ഇത്തരം കാറിൽ കേറാൻ ഒരുപാട് ആഗ്രഹിച്ചതാണ്"
പ്രത്യക്ഷത്തിൽ, പുതിയ കാറിനെക്കുറിച്ചുള്ള ഒരു ചർച്ചയാണ് അത്.
എന്നാൽ, പരോക്ഷമായി ശൃംഗാരരൂപത്തിലുള്ള ക്ഷണിക്കലും  സ്വീകരിക്കലും നടക്കുന്നുണ്ട്.
ശിശുഭാവങ്ങൾ തമ്മിൽ നടക്കുന്ന  ഗൂഢമായ ഈ വിനിമയം ചിത്രത്തിൽ വേറിട്ടു കാണിച്ചിരിക്കുന്നു.
ഈ വിനിമയങ്ങളിൽ ഒരേ സമയം നാലു ഭാവങ്ങളാണ്  പങ്കെടുക്കുന്നത്.
ഗൂഢാർത്ഥങ്ങൾ ഉൾക്കൊള്ളുന്ന ഇത്തരം വിനിമയങ്ങളാണ്  "കേളികൾ"ക്കു (Games) നിദാനമായി ഭവിക്കുന്നത്.
കർമ്മങ്ങളും ഉപചാരങ്ങളും
( Procedures and Rituals )
സ്നേഹം സമ്പാദിക്കുക  എന്ന ജന്മസിദ്ധമായ അഭിനിവേശമാണ് സാമൂഹിക ബന്ധങ്ങളിൽ ഏർപ്പെടാൻ മനുഷ്യരെ പ്രേരിപ്പിക്കുന്നത്.
ഏറ്റവും കുറഞ്ഞ തോതിൽ സ്നേഹവിനിമയം നടക്കുന്ന സാമൂഹികക്രീയകൾ (Social Activity) ഉപചാരങ്ങളും കർമ്മങ്ങളും (Rituals and Procedures) ആണ്.
ചുറ്റുമുള്ള വാസ്തവലോകത്തിൽ ഇടപെടുന്നതിന് ആവശ്യമായ, ജീവിതായോധനത്തിന് ആവശ്യമായി ചെയ്യുന്ന,  ചിട്ടപ്പെടുത്തിയ നിത്യപ്രവൃത്തികളെയാണ് കർമ്മങ്ങൾ എന്നതു കൊണ്ട് ഉദ്ദേശിക്കുന്നത്.
കാറോടിക്കലും, പാചകവും, ഓഫീസ് ജോലികളും മറ്റും കർമ്മങ്ങളാണ് .
അവ നടത്തുന്നതിന് ഒരാൾക്ക് മറ്റുള്ളവരോട് ഇടപഴകെണ്ടതായി വരും.
പരസ്പരം സഹായമാവശ്യമായിവരാവുന്ന അത്തരം കർമ്മങ്ങൾ, ചിട്ടപ്പെടുത്തിയ ചെറുക്രീയകളുടെ ഒരു നീണ്ട ശൃംഖലയാണ്, ക്രീയാക്രമങ്ങളാണ്.
ഒരാളുടെ പക്വഭാവമാണ് ക്രീയകൾ  ക്രമപ്പെടുത്തുന്നത്.
അത്തരം സന്ദർഭങ്ങളിൽ നടക്കുന്ന ആശയവിനിമയങ്ങൾ, പക്വഭാവത്തിൽ നിന്നുള്ള  ലളിതമായ സമാന്തരവിനിമയങ്ങളാണ്  (Complementary Transactions).
അവയിൽക്കൂടി നടക്കുന്ന സ്നേഹവിനിമയങ്ങൾ പരിമിതങ്ങളാണ്.
ചിട്ടപ്പെടുത്തപ്പെട്ട, സ്ഥിരീകൃതമായ (Stereotyped) സമാന്തരവിനിമയങ്ങളുടെ ഒരു നിരയാണ് ഉപചാരങ്ങൾ .
ഉദാഹരണം:- "നമസ്കാരം" "നമസ്കാരം" "നല്ല ചൂടുണ്ട് അല്ലേ ?"
"അതെ.മഴപെയ്യുമെന്നു തോന്നുന്നു" "ആവട്ടെ. പിന്നെക്കാണാം" "കാണാം" സാധാരണ നിലയിൽ, ഇത്തരം ഉപചാരവിനിമയങ്ങൾ പുരോഗമിക്കുന്നതും സമാപിക്കുന്നതും ഏതുപ്രകാരമാണെന്ന്  പ്രവചിക്കാനാവും.
ഇത്തരം ഭാഷണങ്ങൾ എന്തെങ്കിലും വിവരം കൈമാറാൻ ഉദ്ദേശിച്ചുള്ളവയല്ല.
വാസ്തവത്തിൽ, അവയിൽ എന്തെങ്കിലും വിവരം ഉണ്ടെങ്കിൽത്തന്നെ അവ സമർത്ഥമായി മറച്ചു വച്ചിരിക്കുന്നു.
കൂടുതൽ സങ്കീർണമായ ബന്ധങ്ങൾ തുടങ്ങുന്നതിന് ഉതകുന്ന രീതിയിൽ സുരക്ഷിതമായി ക്രമീകരിച്ച വിനിമയങ്ങളാണ് അവ.
ഇത്തരം ഉപചാരങ്ങൾ ക്രമപെടുത്തിയത് സമൂഹമാണ്.
വിവിധ സമൂഹങ്ങളിൽ വിവിധ രീതിയഇലുള്ള ഉപചാരങ്ങളാണ് നിലവിൽക്കുന്നത്.
അവ വ്യക്തിയിലേക്കു പകർന്നത് മാതാപിതാക്കളിൽ നിന്നും മറ്റുള്ളവരിൽ നിന്നും ആണ്.
അതുകൊണ്ട് ഒരു വ്യക്തിയുടെ പിതൃഭാവമാണ് ഇവയുടെ പ്രഭവസ്ഥാനം.
ഉപചാരങ്ങൾ, സുരക്ഷിതവും ആനന്ദകരവും ആയ സമയക്രമീകരണമാർഗ്ഗമാണ് എന്ന് ഡോ. ബേൺ പറയുന്നു.
ഉപചാരങ്ങളും കർമ്മങ്ങളും തമ്മിലുള്ള വേർതിരിവ് (അതിർത്തി നിർണ്ണയം) പ്രയാസമാണ്.
ഉപചാരങ്ങളിൽ വേണ്ടത്ര സാമർത്ഥ്യമില്ലാത്തവർ, പലപ്പോഴും അത് കർമ്മങ്ങൾ കൊണ്ടു പൂരിപ്പിക്കുന്നതു  സാധാരണമാണ് - ആഘോഷങ്ങളിലും മറ്റും, ആളുകളോട് സംഭാഷണത്തിൽ ഏർപ്പെടുന്നതിനു പകരം ആഹാരം വിളമ്പുന്നതിനും മറ്റു പരിചാരങ്ങൾ നൽകുന്നതിലും മറ്റും ചിലർ വ്യാപൃതരായിരിക്കുന്നതു കാണാം.
കർമ്മങ്ങളുടേതിനു സമാനമായി, ഉപചാരങ്ങളിലും പരിമിതമായ സ്നേഹവിനിമയം മാത്രമാണു നടക്കുന്നത്.
നേരംകൊല്ലികൾ
(Pastimes)
സമ്മേളനസ്ഥലങ്ങളിലും ആഘോഷവേളകളിലും പ്രധാന ചടങ്ങുകൾ തുടങ്ങുന്നതിനു മുൻപും ഇടവേളകളിലും അതിലെ പങ്കാളികൾ ചെറുകൂട്ടങ്ങളായിത്തിരിഞ്ഞ് "കൊച്ചുവർത്തമാനങ്ങളിൽ" ഏർപ്പെടുന്നത് സാധാരണമാണ്.
ഒരു കൂട്ടർ രാഷ്ട്രീയമാണ് ( കേന്ദ്രകമ്മിറ്റിത്തീരുമാനങ്ങൾ.. ) ചർച്ച ചെയ്യുന്നതെങ്കിൽ, മറ്റോരു കൂട്ടർക്ക് മൊബൈലും കാറും വിഷയമാകുന്നു; ഇനിയൊരു കൂട്ടർ 'പുടവയും വളയും' (ഫാഷൻ) അല്ലെങ്കിൽ 'അഡ്മിഷൻ' (കുട്ടികളുടെ വിദ്യാഭ്യാസം) സംസാരിക്കുന്നു.
സംഘാംഗങ്ങളുടെ ലിംഗം, സമൂഹത്തിലെ അവരുടെ സ്ഥാനം തുടങ്ങിയവയനുസരിച്ച് വിഷയങ്ങളും മാറുന്നു.
പകുതി ഉപചാരസ്വഭാവമുള്ളതും ഏതെങ്കിലും ഒരു വിഷയം സംബന്ധിച്ചും നടക്കുന്ന പൂരകവിനിമയങ്ങളാണ് ഇത്തരം നേരംകൊല്ലികൾ (Pastimes) .
പ്രാഥമികമായി വിരസമായ സമയം ചിട്ടപ്പെടുത്തുവാനും മറ്റാളുകളുമായി ഇടപെട്ട് അംഗീകാരം / സ്നേഹം നേടുന്നതിനുമാണ് നേരംകൊല്ലി സംഭാഷണങ്ങളിൽ മനുഷ്യർ ഏർപ്പെടുന്നത്.
രണ്ടാമത്, കൂടുതലടുപ്പമുള്ള സാമൂഹികബന്ധങ്ങളിൽ, സൗഹൃദങ്ങളിൽ ഏർപ്പെടാനുള്ള പങ്കാളികളെ തെരഞ്ഞടുക്കാനുമാണ് നേരംകൊല്ലികൾ ഉപയോഗപ്പെടുന്നത്.
നേരംകൊല്ലികൾ പുരോഗമിക്കുമ്പോൾ അതിൽ ഏർപ്പെടുന്ന പങ്കാളികളുടെ ശിശുഭാവങ്ങൾ വളരെ സമർത്ഥമായി പങ്കാളികളെ അളക്കുകയും സ്വീകാര്യമായവരെ തെരഞ്ഞെടുക്കുകയും മറ്റാളുകളെ നിരാകരിക്കുകയും ചെയ്യുന്നു.
ഈ പ്രക്രിയ, ഭൂരിഭാഗവും ബോധപൂർവമല്ലാതെ (Uncounsious) സഹജാവബോധസഹായത്താൽ (Intutive) ആണു നടക്കുന്നത്.
നേരംകൊല്ലികൾക്ക്  മറ്റൊരു ലാഭം കൂടിയുണ്ട്.
അത് സമൂഹമദ്ധ്യത്തിൽ ഒരോ വ്യക്തിയും കെട്ടുന്ന 'വേഷ'ത്തിന് (Social Role) സംമൂഹത്തിൽ അംഗീകാരം നേടിയെടുക്കുകയും അതു പ്രബലമാക്കുകയും (Stabilize) ചെയ്യുക എന്നതത്രേ.
തങ്ങളുടെ യഥാർത്ഥ വ്യക്തിത്വം (Anima / Animus), അറിഞ്ഞോ അറിയാതെയോ മറച്ചുകൊണ്ട്, സമൂഹമധ്യേ ധരിക്കുന്ന 'മുഖാവരണം' (Persona) ആണത്.
വ്യക്തിത്വത്തിന്റെ ഈ ബാഹ്യാംശത്തിനു ലഭിക്കുന്ന സമൂഹികാംഗീകാരം, വിവിധ വിഷയങ്ങളിലുള്ള അയാളുടെ 'നിലപാടു'കളെയും (Position), തദ്വാരാ മനഃസ്ഥിതിയെയും (Attitude) സ്വാധീനിക്കുന്നുണ്ട്.
"മറ്റുള്ളവരെല്ലാം മോശമാണ്", "ജീവിതം ദുഃഖം മാത്രമാണ്" എന്നു തുടങ്ങിയ, ഒരാളുടെ പെരുമാറ്റത്തെ ആകമാനം സ്വാധീനിക്കുന്ന, പ്രവചനവാക്യങ്ങളാണ്  അയാളുടെ നിലപാടുകൾ.
ഇത്തരം നിലപാടുകൾ ഒരു വ്യക്തിയിൽ രൂപപ്പെടുന്നതും ദൃഢമാകുന്നതും, ആലോചിച്ചു സ്വയം തീരുമാനങ്ങൾ എടുക്കാനുള്ള കഴിവും , ലോകപരിചയവും ലഭിക്കുന്നതിന് വളരെ മുൻപാണ് - രണ്ടു വയസു മുതൽ (ഒരു പക്ഷെ, ഒരു വയസു മുതൽ) ഏഴു വയസു വരെയുള്ള ഘട്ടത്തിലാണ് എന്ന് ഡോ. ബേൺ പറയുന്നു.
ഒരാളുടെ നിലപാടുകളിൽ നിന്ന് അയാളുടെ ബാല്യം ഏതുവിധമായിരുന്നു എന്ന് ഊഹിച്ചെടുക്കാൻ കഴിയും.
മറ്റൊരാൾ അല്ലെങ്കിൽ മറ്റൊരു സംഭവം ഇടപെട്ട്  മാറ്റങ്ങൾ  ഉണ്ടാക്കിയില്ലെങ്കിൽ, അയാളുടെ ബാക്കി ജീവിതകാലം അത്രയും ഈ നിലപാടുകൾ ദൃഢമാക്കാൻ അയാൾ ശ്രമിച്ചുകൊണ്ടേയിരിക്കും.
ആ നിലപാടുകൾക്കു വിരുദ്ധമായ സാഹചര്യങ്ങൾ വന്നാൽ,  ഒന്നുകിൽ അയാൾ അവ ഒഴിവാക്കുകയോ, അല്ലെങ്കിൽ അത്തരം സാഹചര്യങ്ങളിലെ പ്രതികൂലാംശങ്ങളെ രൂക്ഷമായി, കൗശലപൂർവം മാറ്റിമറിച്ച് (Manipulate), ഭീഷണികളെ അനുകൂലമായ സാധൂകരണങ്ങളാക്കുകയോ (Justification) ചെയ്യും.
ഈ വിധമുള്ള ലാഭങ്ങൾ  ഉള്ളതുണ്ടാണ് മനുഷ്യർ അത്യൗത്സുക്യത്തോടെ നേരംകൊല്ലികളിൽ, വിശേഷിച്ചു സമാനമായ നിലപാടുള്ളവരോട്, ഏർപ്പെടുന്നത്.
സ്ഥിരീകൃതമായ നിലപാടുകൾ  ദൃഢമാക്കാനുതകുന്നതുകൊണ്ടാണ്, നേരംകൊല്ലികളും സ്ഥിരീകൃതമായിത്തീർന്നത് (Stereotyped).
നേരംകൊല്ലികളും കർമ്മങ്ങളും പലപ്പോഴും ഇടകലർന്നാണ് സംഭവിക്കുന്നത്.
അതുകൊണ്ട് അവ വേർതിരിച്ചറിയുക പലപ്പോഴും അത്ര ഏളുപ്പമല്ല.
ജീവിതനിലപാടുകൾ
(Life Positions)
എല്ലാ മനുഷ്യരും നന്നേ ചെറുപ്പത്തിൽ, ഏതാണ്ട് എട്ടു വയസ്സാകുമ്പോഴേക്കും, അവനവനെക്കുറിച്ചും മറ്റുള്ളവരെക്കുറിച്ചും ചില പൊതുവായ അഭിപ്രായം രൂപവത്കരിക്കുന്നു.
ബോധപൂർവമായിട്ടല്ല, ഇത്തരം അഭിപ്രായമെടുക്കുന്നത്.
എന്തെന്നാൽ, ഈ ധാരണ രൂപപ്പെടുന്നത് യുക്തിയോടെ ചിന്തിച്ച്, തീരുമാനങ്ങൾ എടുക്കാനുള്ള കഴിവു നേടുന്നതിനു മുൻപാണ്.
പ്കഷെ, അത്തരം തീരിമാനങ്ങൾ അയാളുടെ/അവളുടെ ജീവിതത്തിൽ ആജീവനാന്തം സ്വാധീനം ചെലുത്തുവാൻ പര്യാപ്തമാൺ.
ബാല്യകാലത്തെ ചുറ്റുപാടുകളും അനുഭവങ്ങളും ആണ് ഒരാളുടെ നിലപാടുകളെ സ്വാധീനിക്കുന്ന പ്രധാന ഘടകങ്ങൾ.
നാലുവിധത്തിലാണ് ഈ  അഭിപ്രായം‍‍, അല്ലെങ്കിൽ ജിവിതനിലപാട്‍ (Life Position) എടുക്കുന്നത്.
അവ താഴത്തെ പട്ടികയിൽ കാണിച്ചിരിക്കുന്നു.
(1) ഞാനും നല്ലത്, നിങ്ങളും നല്ലത് (I am OK, You are OK) (2) ഞാൻ നല്ലത്, നിങ്ങൾ മോശമാണ് (I am OK, You are not OK) (3) ഞാൻ മോശമാണ്, നിങ്ങളാണു നല്ലത് (I am not OK, You are OK) (4) ഞാൻ മോശമാണ്, നിങ്ങളും മോശമാണ് (I am not OK, You are  not OK)
മേൽക്കാണിച്ച ജീവിതനിലപാടുകളിൽ, 'ഞാനും നല്ലത്, നിങ്ങളും നല്ലത്'  എന്ന ആദ്യത്തെ നിലപാടാൺ യാഥാർഥ്യബോധത്തോടെയുള്ളതും ഏറ്റവും ആരോഗ്യകരവും.
മനുഷ്യരുടെ പ്രാധാന്യം അവർ മനസ്സിലാക്കുന്നു, മറ്റുള്ളവരെ അവനവനെപ്പോലെ തന്നെ പരിഗണിക്കുന്നു.
ഇത്തരക്കാരുടെ ജീവിതലക്ഷ്യങ്ങളും പ്രതീക്ഷകളും കൂടുതൽ യഥാർത്ഥ്യമുള്ളവയാണ്.
അവർക്ക് മറ്റുള്ളവരോട് ഗുണപരമായി ഇടപെടാനും പ്രശ്നങ്ങൾക്ക് പരിഹാരം കാണാനും കഴിയുന്നു.
എന്നാൽ, ഞാൻ മാത്രമാണു നല്ലത്, മറ്റുള്ളവർ മോശക്കാരാണ് എന്ന രണ്ടാമത്തെ നിലപാടെടുക്കുന്നവർ, താൻ മറ്റുള്ളവരാൽ ക്രൂശിക്കപ്പെട്റ്റവനാണെന്നും,  ഇരയാക്കപ്പെട്ടവനാണെന്നും കരുതുന്നു.
തന്റെ ദുരിതങ്ങൾക്കെല്ലാം കാരണം മറ്റുള്ളവരാണെന്നു ചിന്തിക്കുന്നു.
അതുകൊണ്ട്, അവർ മറ്റുള്ളവരെ ഇരയാക്കാനും പീഡിപ്പിക്കാനും ശ്രമിച്ചുകൊണ്ടിരിക്കുന്നു.
നിയമലംഘകരും കുറ്റവാളികളും ഇത്തരം ഒരു ആന്തരികമായ ഭയപ്പാടുള്ളവരാണ്.
അതിരൂക്ഷമായ ഇത്തരം നിലപാടുള്ളവർ കൊലപാതകം വരെ ചെയ്തു എന്നു വരാം. 'എന്നെക്കൊണ്ട് ഒന്നിനും കൊള്ളില്ല, മറ്റുള്ളവരെപ്പൊലെ എനിക്കു കഴിവുകളില്ല്,' എന്ന മൂന്നാമത്തെ നിലപാടുള്ളവർ, ജീവിതത്തിൽ നിന്നു പിൻവലിഞ്ഞ്, നിരാശരായിക്കഴിയുന്നു.
മറ്റുള്ളവരുമായി താരതമ്യപ്പെടുത്തി സ്വയം ദുർബ്ബലരാണെന്നു കരുതുന്നു.
അത്തരം തീവ്രമായ തീരുമാനങ്ങൾ ആത്മഹത്യയിലേക്കു നയിച്ചേക്കാം. 'ആരും ഒന്നിനും കൊള്ളില്ല, ജീവിതം വ്യർത്ഥമാണ്' എന്നൊക്കെയുള്ള തീരുമാനത്തിൽ എത്തിയവർ, ഒരു തരം ചിത്തഭ്രമസദ്ർ^ശമായ ജീവിതം നയിക്കുന്നു.
അത്തരം തീരുമാനങ്ങൾ അതിതീക്ഷ്ണമായള്ളവർ കൊലപാതകമോ ആത്മഹത്യയോ  ചെയ്തേക്കാം.
ഇപ്രകാരം പൊതുവായ നിലപാടുകൾ മാത്രമല്ല, മറ്റു പലകാര്യങ്ങളിലും സദൃശമായ തീരുമാനങ്ങൾ എടുക്കാറുണ്ട്, വിശേഷിച്ച്, സ്ത്രീ-പുരുഷവ്യത്യാസങ്ങളുടെ കാര്യത്തിൽ. 'സ്ത്രീകൾ ചപലകളാണ്". '
പുരുഷ്ന്മാർക്രൂരന്മാരാണ്". "
സ്ത്രീകൽ മൃദുസ്വഭാവം ഉള്ളവരാണ്","ആണുങ്ങൾക്കു മാത്രമേ സ്ത്രീകളെ സംരക്ഷിക്കാൻ കഴിയൂ" എന്നു തുടങ്ങിയവ ഉദാഹരണങ്ങൾ.
ഒരിക്കൻ ഇത്തരം ഒരു നിലപാട് എടുത്തുകഴിഞ്ഞാൽ, ആ നിലപാടു ന്യായീകരിക്കാനും, അത് ആവർത്തിച്ചു പ്രബലപ്പെടുത്തിക്കൊണ്ട്, സ്വന്തം ലോകം സുനിശ്ചിതമാക്കാനും ശ്രമിക്കുന്നു.
അത്തരം ജീവിതനിലപാടുകളാണ്,  'സൂത്രക്കളി' (Game) കൾക്കും 'ജീവിതത്തിരക്കഥ'കൾക്കും (Life Script) കാരണമാവുന്നത്.
ജീവിതനാടകങ്ങളും തിരക്കഥകളും
(Life Drama and Scripts)
ബാല്യകാലത്ത്, മാതാപിതാക്കളുടെയും കുടുംബാംഗങ്ങളുടെയും അദ്ധ്യാപരുടെയും സഹപാഠികളുടെയും പൊതുസമുദായത്തിന്റെയും ഒക്കേ സ്വാധീനങ്ങളില്പെട്ട് സ്വയം എടുക്കുന്ന നിലപാടുകൾ ആധാരമാക്കിയാണ്  നാടകമെന്ന പോലെ മിക്കവരുടെയും ജീവിതം നയിക്കുന്നത്.
നാടകവേദിയും കഥാപാത്രങ്ങളും തിരക്കഥകളും വ്യത്യസ്തമായി വരാം.
ജോലിസ്ഥലത്ത് കർക്കശക്കാരനായ കഥാപാത്രം, സ്വന്തം ഗൃഹത്തിൽ, ശാഠ്യക്കാരിയായ മകളുടെ മുൻപിൽ ദുർബ്ബലനായ പിതാവായി മാറുന്നതു കാണാം.
കഥാസന്ദർഭങ്ങൽ പലപ്പോഴും ആവർത്തിക്കുന്നതു കാണാം.
നേരത്തെ എഴുതിവച്ച കഥയിലെപ്പോലെ സ്ഥിരം കഥാപാത്രങ്ങളെയും കാണാം - സദാവിജയിയുടെ, പരാജിതന്റെ, വില്ലന്റെ ദുർബ്ബലയുടെ, ചൂഷിതന്റെ ഭാഗങ്ങൾ അവതരിക്കുന്നവർ.
വ്യക്തികൾക്കു മാത്രമല്ല, കുടുംബങ്ങളിൽ സമുദായങ്ങളിൽ രാജ്യങ്ങൾക്കു പോലും സ്ഥിരം ആവർത്തിക്കുന്ന നിലപാടുകളും തിരക്കഥകളും ഉണ്ട്.
"ഞങ്ങളുടെ കുടുംബത്തിലുള്ളവർ ധീരരും ദയാലുക്കളും ആണ്".
"ഗ്രാമത്തിലുള്ളവർ പാവങ്ങളാണ്. കൃത്രിമമറിയില്ല, സ്നേഹിച്ചാൽ ഹൃദയം തരും, വെറുത്താൽ തലയറുക്കും' 'തെക്കു നിന്നുള്ള മലയാളികളെ വിശ്വസിച്ചുകൂടാ, ചതിയ്കുന്നവരാണ്".
എന്നിങ്ങനെ പൂർവികരുടെ പിതൃഭാവതലത്തിൽ നിന്ന്, തലമുറകൾ കൈമാറിവന്ന ആശയങ്ങളും നിലപാടുകളും നിരവധിയാണ്.
അവലംബം ↑ ഫ്രിറ്റ്സ് പേർള്സ് , മൺസ് ഇൻട്റോഡക്ഷൻ ടു സൈക്കോളജി ↑ ജെയിംസ് ആർ. അല്ലെൻ - ഗേംസ് പീപ്പിൾ പ്ലേ എന്ന പുസ്തകത്തിന്റെ മുഖവുരയിൽ 1 2 ഗെയിംസ് പീപ്പിൾ പ്ലേ, ഡോ. എറിക് ബേൺ.
വിനീത ബാലി
പ്രമുഖ ഇന്ത്യൻ വനിതാവ്യവസായിയായ വിനീത ബാലി 1955 ൽ ബാംഗ്ലൂരിൽ ജനിച്ചു.
ബ്രിട്ടാനിയാ ഇൻറസ്ട്രീസിൻറെ മാനേജിംഗ് ഡയരക്ടർ, കാഡ്ബെറിയുടെ ഇംഗ്ലണ്ടിലെ സീനിയർ ബ്രാൻഡ്‌ മാനേജർ, കൊക്ക-കോളയുടെ ആഗോള മാർക്കെറ്റിംഗ് മാനേജർ എന്നീ നിലകളിൽ സേവനമനുഷ്ടിച്ചിട്ടുണ്ട്.
ഡെൽഹി സർവകലാശാലയുടെ കീഴിലുള്ള ലേഡി ശ്രീറാം വനിതാകോളെജിൽ നിന്നും 1975 ൽ സാമ്പത്തീകശാസ്ത്രത്തിൽ ബിരുദം നേടിയ ശേഷം വിനീത, ജമ്നാലാൽ ബജാജ് ഇൻസ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസിൽ നിന്നും എം.ബി.എ. കരസ്ഥമാക്കി.
അമേരിക്കയിലെ മെഷിഗൺ സർവകലാശാലയിൽ നിന്നും സ്കോളർഷിപ്പും ലഭിച്ചിട്ടുണ്ട്.
പ്രശസ്ത ഇന്ത്യൻ കമ്പനിയായ വോൾട്ടാസിലാണ് വിനീത ജോലി ആരംഭിക്കുന്നത്.
അവിടെവച്ച് ശീതളപാനീയമായ രസ്ന (പാനീയം) വികസിപ്പിച്ചെടുക്കുന്നതിനു നേതൃത്വം നൽകി.
പിന്നീട് കാഡ്ബെറിയുടെ ബ്രാൻഡ്‌ മാനേജറായി പതിനാലുവർഷം പ്രവർത്തിച്ചു.
ഇതിനിടയിലാണ് വിദേശത്തു പഠിക്കാനുള്ള സ്കോളർഷിപ്പ്‌ ലഭിക്കുന്നത്.
പിന്നീട് കാഡ്ബെറിയുടെ സീനിയർ ബ്രാൻഡ്‌ മാനേജർ എന്നനിലയിൽ നൈജീരിയയിലും ദക്ഷിണാഫ്രിക്കയിലും പ്രവർത്തിക്കുമ്പോഴാണ് കൊക്കോകോളയിൽ അവസരം ലഭിച്ചത്.
ആഗോള മാർക്കെറ്റിംഗ് മാനേജർ എന്ന നിലയിൽ ജോലിആരംഭിച്ച വിനീത പിന്നീട് കൊക്കോകോളയുടെ ലാറ്റിൻ അമേരിക്കയിലെ വൈസ് പ്രസിഡണ്ട്‌ എന്ന നിലയിലും പ്രവർത്തിച്ചു.
2005 ൽ ഇന്ത്യയിൽ മടങ്ങിയെത്തിയ അവർ പിന്നീട് ബ്രിട്ടാനിക്കയുടെ മാനേജിംഗ് ഡയരക്ടർ ആയി സേവനമനുഷ്ടിച്ചു.
Vinita Bali and Dr.Bala at Great Lakes Institute of Management അവലംബം ↑ ↑ http://www.businesstoday.in/magazine/special/britannia-vinita-bali-tops-most-powerful-women-in-indian-business-list/story/198087.html
വിനീത കോശി
ഒരു മലയാളചലച്ചിത്ര നടിയാണ് വിനീത കോശി .
ആനന്ദം എന്ന ചിത്രത്തിലൂടെയാണ് അരങ്ങേറിയത് .
2017-ൽ 48-ആം സംസ്ഥാന ചലച്ചിത്ര അവാർഡിൽ ഒറ്റമുറി വെളിച്ചം എന്ന ചിത്രത്തിലെ പ്രകടനത്തിന് പ്രത്യേക ജൂറി പരാമർശം നേടി.
കേരളത്തിൽ കൊല്ലം ജില്ലയിൽ ജനിച്ചു.
കൊല്ലം മൗണ്ട് കാർമൽ കോൺവെന്റ് ആംഗ്ലോ ഇന്ത്യൻ ഗേൾസ് ഹൈസ്കൂൾ, കരുവേലിൽ സെന്റ് ജോൺസ് ഹയർസെക്കന്ററി സ്കൂൾ, ഫാദർ മുള്ളർ മെഡിക്കൽ കോളേജ് എന്നിവിടങ്ങളിൽ പഠനം നടത്തി.
ബി.എസ്.സി നഴ്സിംഗ് ബിരുദധാരിയാണ്.
ഭർത്താവ് ജോസ് ജോജോയോടൊത്ത് സിംഗപ്പൂരിൽ സ്ഥിരതാമസമാക്കിയിരുന്ന കാലത്താണ് സിനിമയിൽ അവസരം ലഭിക്കുന്നത്.
ചലച്ചിത്രമേഖലയിൽ വരുന്നതിനു മുൻപ് 2014 മുതൽ 2016 വരെ സിംഗപ്പൂരിലെ മൗണ്ട് എലിസബത്ത് മെഡിക്കൽ സെന്ററിൽ ഒരു പീഡിയാട്രിക് കൗൺസിലർ ആയി പ്രവർത്തിച്ചിരുന്നു .
സിംഗപ്പൂരിൽ ആയിരിക്കുമ്പോൾ വിനീത ചെയ്ത ചില ഡബ്സ്മാഷ് വീഡിയോകൾ യൂട്യൂബിലൂടെ ശ്രദ്ധിക്കപ്പെട്ടിരുന്നു .
ഇതുകണ്ട വിനീത് ശ്രീനിവാസൻ താൻ സംവിധാനം ചെയ്യുന്ന ആനന്ദം എന്ന ചിത്രത്തിലേക്ക് ക്ഷണിക്കുകയായിരുന്നു.
തുടർന്ന് ശ്രീകാന്ത് മുരളി സംവിധാനം ചെയ്ത ‘എബി’ എന്ന ചിത്രത്തിൽ അഭിനയിച്ചു.
2017-ലെ വാലന്റൈൻ ദിനത്തോടനുബന്ധിച്ച് രാഹുൽ റിജി നായർ സംവിധാനം ചെയ്ത് യൂട്യൂബിൽ പുറത്തിറക്കിയ ‘മൗനം സൊല്ലും വാർത്തൈഗൾ’ തമിഴ് മ്യൂസിക് വീഡിയോയിൽ നായികയായി അഭിനയിച്ചു.
ഈ വീഡിയോ 36 മണിക്കൂറിനുള്ളിൽ ഒരു ലക്ഷത്തില്പരം വ്യൂ നേടി.
2017-ൽ രാഹുൽ റിജി നായർ സംവിധാനം ചെയ്ത ഒറ്റമുറിവെളിച്ചം എന്ന ചിത്രത്തിൽ ഗാർഹികപീഡനത്തിനിരയായ ഒരു യുവതിയുടെ വേഷമായിരുന്നു വിനീത ചെയ്തത്.
2017-ലെ മികച്ച ചിത്രത്തിനുള്ള കേരള സംസ്ഥാന ചലച്ചിത്ര പുരസ്കാരം ഈ ചിത്രത്തിനായിരുന്നു.
ഇതിലെ പ്രകടനത്തിന് വിനീതയ്ക്ക് പ്രത്യേക ജൂറി പരാമർശം ലഭിച്ചു.
വിനീത കോശിയുടെ യൂട്യൂബ് ചാനലിന് 14000-ത്തിലേറെ സബ്സ്ക്രൈബേഴ്സ് ഉണ്ട് .
ചലച്ചിത്രങ്ങൾ വർഷം ചിത്രം കഥാപാത്രം കുറിപ്പ് 2016 ആനന്ദം ലൗലി 2017 എബി ക്ലാര 2017 അവരുടെ രാവുകൾ മറീന 2017 മൗനം സൊല്ലും വാർത്തൈകൾ തമിഴ് മ്യൂസിക് വീഡിയോ 2017 ഒറ്റമുറി വെളിച്ചം സുധ ജൂറിയുടെ പ്രത്യേക പരാമർശം 2018 അംഗരാജ്യത്തെ ജിമ്മന്മാർ ദമയന്തി 2023 2018 ഗർഭിണിപ്പെണ്ണ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിനീത കോശി വിനീത കോശി, എം3ഡിബി.
കോം വിനീത കോശിയുടെ യൂട്യൂബ് ചാനൽ
വിനീത ബാൽ ഇംഗ്ലീഷ് വിലാസം https://ml.wikipedia.org/wiki/Vineeta_Bal
നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിലെ ശാസ്ത്രജ്ഞയാണ് വിനീത ബാൽ.
ശാസ്ത്ര സാങ്കേതിക മന്ത്രാലയത്തിന് കീഴിലുള്ള പ്രധാനമന്ത്രിയുടെ വനിതാ ശാസ്ത്ര ദൗത്യസംഘത്തിലെ അംഗമായിരുന്നു അവർ.
പൂനെ യൂണിവേഴ്‌സിറ്റിയിൽ നിന്ന് എംബിബിഎസും ബോംബെ യൂണിവേഴ്‌സിറ്റിയിലെ ഹാഫ്‌കൈൻ ഇൻസ്റ്റിറ്റ്യൂട്ടിൽ നിന്ന് മൈക്രോബയോളജിയിൽ എംഡിയും കരസ്ഥമാക്കിയ അവർ പിന്നീട് ലണ്ടനിലെ റോയൽ പോസ്റ്റ് ഗ്രാജ്വേറ്റ് മെഡിക്കൽ സ്‌കൂളിൽ പോസ്റ്റ് ഡോക്ടറൽ പരിശീലനം നേടി.
അവലംബം പുറംകണ്ണികൾ Interview: Dr. Vineeta Bal, National Institute of Immunology , Shahid Akhter, ET Health World
വിനിഷ്യസും ടോമും ഇംഗ്ലീഷ് വിലാസം https://ml.wikipedia.org/wiki/Vinicius_and_Tom 2016 ൽ റിയോ ഡി ജനീറോയിൽ വെച്ച് നടക്കുന്ന റിയോ ഒളിമ്പിക്സിന്റേയും പാരാലിമ്പിക്സിന്റേയും ഭാഗ്യചിഹ്നങ്ങളായ വിനിഷ്യസും (ഇടത്) ടോമും(വലത്)
2016 ൽ റിയോ ഡി ജനീറോയിൽ വെച്ച് നടക്കുന്ന റിയോ ഒളിമ്പിക്സിന്റേയും പാരാലിമ്പിക്സിന്റേയും ഭാഗ്യചിഹ്നങ്ങളാണ് വിനിഷ്യസും ടോമും (Vinicius and Tom) .
( Portuguese : Vinicius e Tom or sometimes Vinícius e Tom ).
ഇതിൽ വിനീഷ്യസ് റിയോ ഒളിമ്പിക്സിന്റേയും ടോം പാരാലിമ്പിക്സിന്റേയും ഭാഗ്യ ചിഹ്നങ്ങളാണ്.
ഒളിമ്പിക്സ് 2016 (റിയോ)ന്റെ ഭാഗ്യചിഹ്നങ്ങൾ നിർമ്മിക്കുന്നതിനായി ഒരു ദേശീയ ടെണ്ടർ പ്രക്രിയ പ്രകാരം തെരെഞ്ഞെടുത്തത് വടക്കുകിഴക്കേ ബ്രസീലിലെ സാവ് പോളോ എന്ന മുനിസിപ്പാലിറ്റി കേന്ദ്രീകരിച്ച് പ്രവർത്തിക്കുന്ന ബേർഡോ (Birdo) എന്ന ആനിമേഷന്ർ കമ്പനിയെയാണ്.
ഈ ഒളിമ്പിക്സ് ഭാഗ്യചിഹ്നങ്ങൾ 23 നവംബർ 2014 അനാച്ഛാദനം ചെയ്തു.
ഇവയുടെ നാമങ്ങൾ പൊതുവോട്ടെടുപ്പു വഴി തെരെഞ്ഞടുക്കുകയും ചെയ്തു.
"ഒബയും ഇബയും", "ടിബ ടുഖ്വിയും എസ്ക്വി‍ഡിം" എന്നീ പേരുകളെ പിന്നിലാക്കിയാണ്  "വിനിഷ്യസും ടോമും" തെരെഞ്ഞെടുത്തത്.
സ്വഭാവസവിശേഷതകൾ വിനിഷ്യസ് എന്നുപേരുള്ള ബ്രസീലിയൻ ഗാനരചനയിതാവും കവിയും.
ഇദ്ദേഹത്തിന്റെ മുഴുവൻ പേര് Vinicius de Moraes (1913-1980) എന്നാണ്.
ബ്രസീലിയൻ ഗാനരചനയിതാവും കവിയുമായ വിനിഷ്യസ് ഡി മൊറേയ്സിന്റ സ്മരണാർത്ഥമാണ് 2016 ലെ റിയോ ഒളിമ്പിക്സ് ഭാഗ്യചിഹ്നമായ വിനിഷ്യസിന് ആ പേരുവന്നത്.
റിയോ ഒളിമ്പിക്സ് ഭാഗ്യചിഹ്നമായ വിനിഷ്യസിന്റെ രൂപകല്‌പന പ്രതിനിധാനം ചെയ്യുന്നത് ബ്രസീലിലെ വന്യജീവികളെയാണ് .
പൂച്ചകളുടെ ഊർജ്ജസ്വലതയും കുരങ്ങൻമാരുടെ അധികാരവും പക്ഷികളുടെ കൃപയും വിനിഷ്യസ് എന്ന ഒളിമ്പിക് ഭാഗ്യചിഹ്നം പ്രതിനിധാനം ചെയ്യുന്നു.
വിനിഷ്യസ് ഭാഗ്യചിഹ്നത്തിന്റെ ആയുധങ്ങൾ കാലുകൾ എന്നിവ പരിമിതികളില്ലാത്ത പരിധിയിൽ ചലിപ്പിക്കാൻ സാധ്യമാവും വിധമാണ് നിർമിച്ചിരിക്കുന്നത്.
"ലോകമെമ്പാടും സന്തോഷം പ്രചരിപ്പിക്കാനും ലോകത്തിലെ ആളുകൾക്കിടയിലെ ബന്ധങ്ങൾ ആഘോഷിക്കുക"  എന്നിവയാണ് വിനിഷ്യസിന്റെ ലക്ഷ്യങ്ങൾ.
ടോം ജോബിം എന്ന സംഗീതജ്ഞന്റെ സ്മരണാർത്ഥമാണ് പാരാലിമ്പിക്സ് ഭാഗ്യചിഹ്നമായ ടോമിന് ആ പേരുവന്നത്.
ബ്രസീലിയൻ കാടുകളിലെ ചെടികളെയാണ് ടോം എന്ന പാരാലിമ്പിക്സ് ഭാഗ്യചിഹ്നം പ്രതിനിധാനം ചെയ്യുന്നത്.
Vinicius at the Parque Olímpico in Barra da Tijuca അവലംബം
സാക്കറി ക്വിന്റോ
ഒരു അമേരിക്കൻ നടനും, ചലച്ചിത്ര നിർമ്മാതാവുമാണ് സാക്കറി ജോൺ ക്വിന്റോ (ജനനം: ജൂൺ 2, 1977).
2006-ൽ പുറത്തിറങ്ങിയ ശാസ്ത്ര ഫിക്ഷൻ നാടക പരമ്പര ഹീറോസ് (2009-2010), സ്റ്റാർ ട്രെക്ക് (2009) , സ്റ്റാർ ട്രെക്ക് ഇൻ ടു ഡാർക്ക്നസ് (2013), സ്റ്റാർ ട്രെക്ക് ബിയോൺഡ് (2016) 
അമേരിക്കൻ ഹൊറർ സ്റ്റോറി: അസൈലം തുടങ്ങിയവയിലെ പ്രകടനങ്ങളിലൂടെയാണ് അറിയപ്പെടുന്നത്.
ഇത് കൂടാതെ 
ടെലിവിഷൻ പരമ്പരകളായ സോ നൊട്ടോറിയസ്, ദ സ്ളാപ്പ്, 24 എന്നിവയിലും അദ്ദേഹം ചെറിയ വേഷങ്ങളിൽ പ്രത്യക്ഷപ്പെട്ടു.
പിറ്റ്സ്ബർഗിൽ ജനിച്ച ക്വിന്റോ പെൻസിൽവാനിയയിലെ ഗ്രീൻ ട്രീയുടെ പ്രദേശത്താണ് വളർന്നത്.
അദ്ദേഹം സെന്റ് സൈമൺ, ജ്യൂഡ് കത്തോലിക് സ്കൂൾ എന്നിവിടങ്ങളിൽ പഠിച്ചു.
അദ്ദേഹത്തിന്റെ അമ്മ, മാർഗരറ്റ് ജെ. മാർഗോ, ഒരു നിക്ഷേപ സ്ഥാപനത്തിലും, പിന്നീട് ഒരു മജിസ്ട്രേറ്റ് ഓഫീസിലും ജോലി ചെയ്തു.
ക്വിന്റോയ്ക്ക് ഏഴ് വയസ്സ് ഉള്ളപ്പോൾ അച്ഛൻ ജോസഫ് ജോൺ "ജോ ക്വിന്റോ" ക്യാൻസർ മൂലം മരിച്ചു.
പിന്നീട് ക്വിന്റോയും സഹോദരൻ ജോയും അവരുടെ അമ്മയുടെ സംരക്ഷണത്തിലാണ് വളർന്നത്.
അദ്ദേഹം കത്തോലിക്കാ കുടുംബ ത്തിലാണ് വളർന്നത്.
അദ്ദേഹത്തിന്റെ പിതാവ് ഇറ്റാലിയൻ വംശജനും അമ്മയും ഐറിഷ് വംശജയുമാണ്.
1995-ൽ സെൻട്രൽ കാത്തലിക് ഹൈസ്കൂളിൽനിന്ന് പഠനം പൂർത്തിയാക്കിയ അദ്ദേഹം, തുടർന്ന് കാർണഗി മെല്ലൺ യൂണിവേഴ്സിറ്റി സ്കൂൾ ഓഫ് ഡ്രാമയിൽ നിന്ന് 1999-ൽ ബിരുദം നേടി.
അഭിനയ ജീവിതം ചലച്ചിത്രം Year Title Role Notes 2009 സ്റ്റാർ ട്രെക്ക് Spock 2011 Margin Call Peter Sullivan Also producer Girl Walks into a Bar Nicolas "Nick" What's Your Number?
Rick 2013 Star Trek Into Darkness Spock 2014 We'll Never Have Paris Jameson 2015 I Am Michael Bennett Hitman: Agent 47 John Smith 2016 Tallulah Andreas Star Trek Beyond Spock Snowden Glenn Greenwald Passage to Mars Pascal Lee Voice 2017 Aardvark Josh Norman TBA Hotel Artemis Filming ടെലിവിഷൻ Year Title Role Notes 2000 Others, The The Others Tony Episode: "Unnamed" 2001 Touched by an Angel Mike Episode: "When Sunny Gets Blue" 2002 CSI: Crime Scene Investigation Mitchell Sullivan Episode: "Anatomy of a Lye" Off Centre Smudge Episode: "Diddler on the Roof" Lizzie McGuire Director Episode: "Party Over Here" Haunted Paul Kingsley Episode: "Grievous Angels" Agency, The The Agency Jay Lambert Episode: "Air Lex" 2003 Six Feet Under Hip Student Episode: "The Eye Inside" Charmed Warlock Episode: "Cat House" Miracles Messenger Episode: "Battle at Shadow Ridge" 2003–2004 24 Adam Kaufman 23 episodes 2004 Dragnet Howard Simms Episode: "Frame of Mind" Hawaii Loomis Episode: "No Man Is an Island" Joan of Arcadia Pretentious Filmmaker God Episode: "P.O.V." 2005 Blind Justice Scott Collins Episode: "In Your Face" 2006 Crossing Jordan Leo Fulton, Jr. Episode: "Code of Ethics" Twins Jason Episode: "When I Move, You Move" So NoTORIous Sasan 10 episodes 2006–2010 Heroes Sylar 60 episodes 2008 Robot Chicken Archimedes Q. Porter / Sylar (voice) Episode: "Bionic Cow" 2011 American Horror Story: Murder House Chad Warwick 4 episodes 2012–2013 American Horror Story: Asylum Oliver Thredson 12 episodes 2014 The Chair Himself 10 episodes 2015 The Slap Harry Apostolou 7 episodes Girls Ace 2 episodes Hannibal Neal Frank 2 episodes അരങ്ങ് Year Title Role Notes 2010 Angels in America Louis Ironson Signature Theatre Company
Off-Broadway 2013 Glass Menagerie, The The Glass Menagerie Tom Wingfield American Repertory Theater
Boston, MA 2013 The Glass Menagerie Tom Wingfield Booth Theatre